WOLKSKOOL – Hoërskool Oos-Moot
Die Wolkskool is 'n produk van die Skoleondersteuningsentrum (SOS), 'n nie-winsgewende organisasie met 'n span onderwyskundiges wat ten doel het om gehalte Afrikaanse onderrig te help verseker.
Besoek gerus: https://skole.co.za
Die skool het besluit besluit het om vanaf 1 September 2021 gebruik te maak van Die Wolkskool en dat AL ons leerders voortaan toegang sal kry. Die Wolkskool vervang nie die rol van die onderwyser by die skool nie, maar word as 'n aanvullende hulpmiddel vir al ons leerders en veral die wat akademiese tyd verloor het, beskikbaar gestel. Die skool dra die koste vir die leerder se registrasie op hierdie platform.
Die Wolkskool is 'n aanlynplatform van die Solidariteit Skoleondersteuningsentrum (SOS) met videolesse, werkkaarte en assesserings wat deur professionele onderwysers ontwikkel is. Die platform maak van die nuutste tegnologie gebruik om u kind 'n veilige, stabiele en vinnige aanlyn leerervaring in Afrikaans te bied.
Ons onderwysers speel 'n kernrol in die sukses van Die Wolkskool, omdat die platform juis tot sy reg kom wanneer onderwysers dit inspan om leemtes in kennis en begrip by u kind te identifiseer en betyds aan te spreek. Verskeie van ons eie onderwysers is ook betrokke by Wolkskool (sien onder).
Wat behels Die Wolkskool
Die Wolkskool bied u kind die geleentheid om video lesse oor en oor te kyk totdat hy/sy dit verstaan, teen sy/haar eie pas, vanaf enige plek en op sy/haar eie tyd.
U as ouer ontvang ook weekliks 'n elektroniese verslag (e-pos) wat u op hoogte van u kind se vordering sal hou.
Elke leerder ontvang 2 GIG data per maand. Dit is egter net vir gebruik op Die Wolkskool.
Die skool moet Die Wolkskool voorsien van leerders se inligting (Naam, Van, ID-nommer, skool e-posadres) vir registrasiedoeleindes. Dit is die skool se plig om toe te sien dat die reg op privaatheid van persone (en spesifiek dié van die kinders) gerespekteer word soos wat dit in die Wet op die Beskerming van Persoonlike Inligting (Wet 4 van 2013 van Suid-Afrika – POPI Wet) bepaal word. Die Wolkskool voldoen wel aan al die vereistes.